# Francisco Dornelles

Francisco Oswaldo Neves Dornelles (Belo Horizonte, 7 de gener de 1935 – Rio de Janeiro, 23 d'agost de 2023) va ser un economista i polític brasiler afiliat al Partit Progressista.
Dornelles era, pel costat patern, cosí en segon grau del president Getúlio Vargas i nebot del governador de Rio Grande do Sul Ernesto Dornelles. Pel costat matern era nebot del president Castelo Branco i del president electe Tancredo Neves, i cosí en segon grau del senador i governador de Minas Gerais, Aécio Neves.

## Biografia

Doctorat en Dret per la Universitat del Brasil, actual Universitat Federal de Rio de Janeiro (UFRJ), va cursar un postgrau a la Universitat Harvard, on es va especialitzar en finances públiques i tributació. També va estudiar Finances Públiques en la Universitat de Nancy, França.
Va iniciar la seva carrera política treballant amb el seu oncle, Tancredo Neves. Després de la sortida de Tancredo del càrrec de President del Consell de Ministres (1962) es dedica a la carrera acadèmica. A partir de 1972, assumeix diversos càrrecs en el govern federal de la dictadura militar, on va arribar a secretari d'Hisenda el 1979. El 1985 fou designat Ministre de Finances per Tancredo Neves i ratificat per José Sarney, qui acabaria per assumir la Presidència després de la mort de Neves.
Va ser elegit diputat federal per primera vegada el 1986, escó que va guanyar en cinc eleccions legislatives consecutives. El 1986 s'havia presentat com a membre del Partit del Front Liberal, on hi va romandre fins al 1993, quan s'incorpora al Partit Democràtic Social. Entre 2007 i 2013 va ser nomenat president del partit, que llavors ja es denominava Partido Progressista (PP). Posteriorment va ser-ne president d'honor, fins a la seva defunció.
Va ser titular de la cartera d'Indústria i Comerç i de la de Treball sota la presidència de Fernando Henrique Cardoso.
El 2006 va ser elegit senador per Rio de Janeiro. Mesos abans d'extingir el seu mandat, va formar part de la candidatura guanyadora al govern estatal fluminense, en qualitat de vicegovernador. El març de 2016, degut a problemes de salut del governador Luiz Fernando de Souza "Pezão", Dornelles va assumir interinament el govern per set mesos. Precisament, va ocupar el càrrec de Governador en funcions durant els Jocs Olímpics de Rio. El novembre de 2018 va tornar a assumir el càrrec de governador en funcions per l'empresonament de Pezão en el marc de l'Operació Lava Jato, fins a la presa de possessió de Wilson Witzel el gener de 2019.
Francisco Dornelles va ser ingressat el maig de 2023 en l'Hospital Pró-Cardíaco, de Botafogo, on va el 23 d'agost, als 88 anys. La causa de la mort no va ser divulgada.

## Honors

En 1987, com diputat federal, Dornelles va ser admès a l'Orde del Mèrit de Portugal, amb el grau de Gran Creu. En 1999 va ser condecorat per Fernando Henrique Cardoso amb l'Orde del Mèrit Militar.

## Referències

* 1 2 «Morre, aos 88 anos, Francisco Dornelles, ex-governador do Rio» (en portuguès brasiler). Rádio Tupi, 23-08-2023. Arxivat de l'original el 2023-08-24. [Consulta: 23 agost 2023].
* 1 2 Soares, Ingrid. «Morre Francisco Dornelles, presidente de honra do PP e ex-governador do RJ» (en portuguès brasiler). Correio Braziliense, 23-08-2023. Arxivat de l'original el 2023-08-25. [Consulta: 23 agost 2023].
* 1 2 «Francisco Dornelles viveu a política na família: foi primo de Getúlio Vargas e sobrinho de Tancredo Neves e de Castelo Branco» (en portuguès brasiler). G1. Grupo Globo, 23-08-2023. Arxivat de l'original el 2023-09-28. [Consulta: 28 setembre 2023].
* 1 2 3 Zero Hora, 20763, 24-08-2023, pàg. 24 [Consulta: 24 agost 2023].
* ↑ «Morre Francisco Dornelles, ex-ministro da Fazenda e ex-governador do RJ» (en portuguès brasiler). Estado de Minas, 23-08-2023. Arxivat de l'original el 2023-09-28. [Consulta: 28 setembre 2023].
* ↑ «Francisco Dornelles renuncia para tomar posse como vice-governador do RJ» (en portuguès brasiler). Senat del Brasil. Arxivat de l'original el 2023-09-28. [Consulta: 28 setembre 2023].
* ↑ «Governador Pezão é diagnosticado com câncer linfático» (en portuguès brasiler). Folha de S.Paulo, 28-09-2023. Arxivat de l'original el 2018-12-01. [Consulta: 28 setembre 2023].
* ↑ «Paes e Dornelles discutem legado da Olimpíada em evento no Rio» (en portuguès brasiler). Fundació Getúlio Vargas, 08-08-2016. Arxivat de l'original el 2023-09-28. [Consulta: 28 setembre 2023].
* ↑ «Lava Jato prende o governador Luiz Fernando Pezão» (en portuguès brasiler). G1. Grupo Globo, 29-11-2018. Arxivat de l'original el 2021-05-18. [Consulta: 28 setembre 2023].
* ↑ «Entidades Estrangeiras Agraciadas com Ordens Portuguesas» (en portuguès de Portugal). Presidência da República Portuguesa (Ordens Honoríficas Portuguesas). Arxivat de l'original el 2012-02-08. [Consulta: 19 febrer 2022].
* ↑ Tosta, Rogerio. «Petrópolis lamenta a morte de Francisco Dornelles» (en portuguès brasiler). Diário de Petrópolis. Arxivat de l'original el 2023-09-28. [Consulta: 28 setembre 2023].

## Enllaços externs

* «Web personal de Francisco Dornelles com a Senador» (en portuguès brasiler). Arxivat de l'original el 2014-12-21.
* Fitxa al web de la Cambra de Diputats (portuguès)